open-index/open-wikipedia-markdown huggingface dataset:
ఇల్లందు పురపాలకసంఘం

**ఇల్లందు పురపాలకసంఘం**, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన ఒక పట్టణ స్థానిక స్వపరిపాలన సంస్థ. ఇల్లందు పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబాబాద్ లోక్‌సభ నియోజకవర్గం లోని ఇల్లందు శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఇల్లందు 1986, సెప్టెంబరు 23న 3వ గ్రేడ్ పురపాలక సంఘంగా ఏర్పాటుచేయబడింది.

## భౌగోళికం
ఇల్లందు 10.09 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 246 కిలోమీటర్ల దూరంలో, జిల్లా కేంద్రం కొత్తగూడెం నుండి 36 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 35,056 మంది కాగా, అందులో 17,016 మంది పురుషులు, 18,040 మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 24 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వర రవి
# కటకం పద్మ
# కొక్కు నాగేశ్వర్ రావు
# సయ్యద్ అజామ్
# యలమండల వీణ
# తోట లలిత
# సామల మాధవి
# మడత రామ
# రెల్ల నాగలక్ష్మి
# డి. వెంకటేశ్వర్ రావు
# చెరుపల్లి శ్రీనివాస్
# సిలివేరి అనిత
# కడకంచి పద్మ
# శాంద బిందు
# చిమల సుజాత
# గిన్నారాపు రజిత
# సయ్యద్ జానీ పాషా
# పాబోలు స్వాతి
# పట్టి స్వప్న
# మొగిలి లక్ష్మి
# కొండపల్లి సరిత
# అంకెపాక నవీన్
# కుమ్మరి రవీందర్
# వంకుడోత్ తార

## మూలాలు

## వెలుపలి లంకెలు
* ఇల్లందు పురపాలక సంఘ అధికారిక వెబ్సైటు 

వర్గం:భద్రాద్రి కొత్తగూడెం జిల్లా పురపాలక సంఘాలు
వర్గం:1986 స్థాపితాలు
మేడం చీఫ్ మినిస్టర్

**మేడం చీఫ్‌ మినిస్టర్** 2012లో పొలిటికల్ డ్రామా నేపథ్యంలో వచ్చిన హిందీ సినిమా. ఈ చిత్రాన్ని టీ సిరీస్ సంస్థ సమర్పణలో భూషణ్ కుమార్, కిషన్ కుమార్ నిర్మించగా, సుభాష్‌ కపూర్ దర్శకత్వం వహించాడు. ఈ చిత్రాన్ని ఉత్తరప్రదేశ్ లో 2019 నవంబరు, డిసెంబరు నెలలో 40రోజుల్లో షూటింగ్ పూర్తి చేశారు. మేడం చీఫ్‌ మినిస్టర్ చిత్రం 2021 జనవరి 21న విడుదలైంది.

## నటీనటులు
* రీచా ఛద్దా - తార 
* మానవ్‌ కౌల్ - డానిష్‌ ఖాన్, తార ఓఎస్‌డీగా
* అక్షయ్‌ ఒబేరాయ్ - ఇంద్రమణి త్రిపాఠీ, విద్యార్థి నాయకుడు
*సౌరభ్ శుక్లా  - మాస్టర్ సూరజ్‌భాన్
* శుభ్రజ్యోతి భరత్ - అరవింద్‌ సింగ్, ప్రత్యర్థి పార్టీ నేత
* నిఖిల్ విజయ్ - బబ్లు
* బోలోరామ్ దాస్ - సుందర్ 
* సంగం బహుగుణ - ఖుస్వాహా
* శ్రేయ అవస్థి - డా.లక్ష్మి 
* రవిజా చౌహన్ - శశి రాయ్
* సుశీల్ శుక్ల - అన్సారీ 
*రాజ్ వర్ధన్ పండేయ్ - హంతకుడిగా

## సంగీతం
ఈ చిత్రానికి మంగేష్ దక్కడే సంగీతం అందించగా, పాటను దుశ్యంత్ రాశాడు.

## మూలాలు

వర్గం:2021 సినిమాలు
వర్గం:హిందీ సినిమాలు
రాధే (హిందీ సినిమా)

**రాధే** (యువ‌ర్ మోస్ట్ వాంటెడ్ భాయ్) 2021లో విడుదల కానున్న యాక్షన్‌ బ్యాక్‌డ్రాప్‌ హిందీ సినిమా. ఈ సినిమా సౌత్‌ కొరియన్‌ హిట్ 'వెటరన్‌'కు అఫీషియల్ రీమేక్. సల్మాన్ ఖాన్ హీరోగా, దిశా పటాని హీరోయిన్‌గా నటించిన ఈ సినిమాలో రణదీప్‌ హుడా, జాకీ ష్రాఫ్‌, మేఘా ఆకాశ్ ప్రధాన పాత్రల్లో నటించారు.

రీల్‌ లైఫ్‌ ప్రొడక్షన్‌ ప్రైవేట్‌ లిమిటెడ్‌, సోహాలి ఖాన్‌ ప్రొడక్షన్స్‌, సల్మాన్‌ఖాన్‌ ఫిల్మ్స్‌ బ్యానర్‌పై నిర్మించిన ఈ చిత్రానికి ప్రభుదేవా దర్శకత్వం వహించగా,  సాజిద్‌వాజిద్‌, దేవిశ్రీ ప్రసాద్‌, హిమేశ్‌ రేష్మియా సంగీతం అందించారు. ఈ సినిమా ట్రైల‌ర్ ఏప్రిల్ 22 న రిలీజ్ చేశారు.

## సినిమా విడుదల
ఈ సినిమా రంజాన్ సందర్భంగా 2021 మే 13న జీ5 ఓటీటీకి చెందిన జీప్లెక్స్‌లో టికెట్‌ రుసుము చెల్లించి, డిష్‌, డీ2హెచ్‌, టాటా స్కై, ఎయిర్‌టెల్‌ డిజిటల్‌ టీవీ వంటి డీటీహెచ్‌ వేదికల్లో ‘పే పర్‌ వ్యూ’ విధానంలో సినిమా విడుదల చేశారు.

## కథ
రానా (రణ్‌దీప్‌ హుడా) ముంబయిలో పెద్ద డ్రగ్‌ డీలర్‌. తన చీకటి వ్యాపారాన్ని నగరంలోని అన్ని ప్రాంతాలకు విస్తరించే ప్రయత్నంలో ఉంటాడు. ఇందుకోసం ఎలాంటి ఘాతుకానికైనా వెనుకాడడు. అతడిని అడ్డుకునేందుకు ముంబయి పోలీసులు తీవ్రంగా ప్రయత్నించి విఫలమవుతారు. గుండె ధైర్యం, తెగింపు ఉన్న పోలీస్‌ ఆఫీసర్‌ కోసం వెతుకుతారు. అప్పుడు వారికి రాధే (సల్మాన్‌ఖాన్‌) కనిపిస్తాడు. అప్పటికే అతడిపై సస్పెన్షన్‌ వేటు ఉండటంతో దాన్ని ఎత్తేసి విధుల్లోకి తీసుకుంటారు. దీంతో రంగంలోకి దిగిన రాధే.. పని మొదలు పెడతాడు. మరి రానాను అడ్డుకునేందుకు రాధే చేపట్టిన మిషన్‌ ఏంటి? ఈ క్రమంలో దియా (దిశా పటానీ) ఎలా పరిచయం అయింది? చివరకు రాధే తన మిషన్‌ పూర్తి చేశాడా? లేదా అనేదే మిగతా సినిమా కథ.

## నటీనటులు
* సల్మాన్ ఖాన్ - రాధే 
* దిశా పటాని - దియా
* రణదీప్‌ హుడా 
* జాకీ ష్రాఫ్ - దియా  అన్నయ్యగా  
* సుధాన్షు పాండే
* మేఘా ఆకాష్
* భరత్ 
* గౌతమ్ గులాటి 
* నర్రా శ్రీనివాస్
* గోవింద్ నాందేవ్  - పోలీస్ కమీషనర్ అష్రాఫ్ ఖాన్ 
*ప్రవీణ్ టార్డ్ 
*దర్శన్ జరీవాలా 
*సిద్ధార్థ జాదవ్ 
* సలీం బేగ్
* అర్జున్ కనుంగొ
* జాక్వెలిన్ ఫెర్నాండేజ్  - ప్రత్యేక పాటలో 

## మూలాలు

వర్గం:2021 సినిమాలు
వర్గం:హిందీ సినిమాలు
తత్పురుష సమాసము

ఉత్తర పదార్ధము ప్రధానముగా గలది **తత్పురుష సమాసము**. రామ బాణము - ఇందు పూర్వపదము రామ - ఉత్తరపదము బాణము. రామ బాణముతో చంపెను. అనగా ఇందు బాణము ప్రధానము. క్రియతో సంబంధము కలిగియుండును. మొదటి ​పదము లోపించిన విభక్తి పేరు సమాసమునకు వచ్చును. ఇది వ్యధి కరణ సమాసము. లోపించిన విభక్తిని చేర్చి చెప్పుట విగ్రహ వాక్యము.good k monk his and wish play life very was but get of the you more that of you're but get ok more and he two part..

## ఉదాహరణలు

## మూలాలు

వర్గం:సమాసములు
శరత్ మండవ

**శరత్ మండవ**, దక్షిణ భారత సినిమా దర్శకుడు, స్క్రీన్ ప్లే రచయిత, సినిమాటోగ్రాఫర్, ఎగ్జిక్యూటివ్ ప్రొడ్యూసర్. తమిళ, తెలుగు సినిమాలకు పనిచేశాడు. పొలిటికల్ థ్రిల్లర్ గా వచ్చిన *కో 2* అనే తమళ సినిమాకు దర్శకత్వం వహించాడు. 2012లో అజిత్ కుమార్ హీరోగా వచ్చిన *బిల్లా 2 సినిమాకు* కథా, స్క్రీన్ ప్లే కథ రచయితగా పనిచేశాడు. *2012 జూలై 13న డేవిడ్ బిల్లా* పేరుతో విడుదలైన తెలుగు వెర్షన్ సినిమాకు డైలాగ్స్ కూడా రాశాడు.

## జీవిత విషయాలు
శరత్, ఆంధ్రప్రదేశ్ రాష్ట్రంలోని ఒంగోలులో జన్మించాడు. ఛత్తీస్‌గఢ్ రాష్ట్రం రాయ్‌పూర్ లోని ఐటిఎం యూనివర్సిటీలో, యునైటెడ్ స్టేట్స్ హాంప్‌షైర్ లోని సౌత్రెన్ న్యూ హాంప్‌షైర్ యూనివర్సీటీలలో చదుకున్నాడు.

## సినిమారంగం
తన సాఫ్ట్‌వేర్ వృత్తిని విడిచిపెట్టి సినిమారంగానికి వచ్చిన శరత్ మండవ, లండన్ లోని ఫిల్మ్ స్కూల్, కెంట్ (యునైటెడ్ కింగ్‌డమ్) లోని స్ట్రెయిట్ కర్వ్ ఫిల్మ్ స్కూల్ లో స్క్రిప్ట్ రైటింగ్ కోర్సు చేసాడు. ఆ తరువాత కొన్ని సినిమాలకు అసోసియేట్ డైరెక్టర్, సహ రచయితగా పనిచేశాడు. 2016లో వచ్చిన *కో 2* అనే తమిళ సినిమాకి దర్శకత్వం వహించాడు. తెలుగులో *[[పోటుగాడు]]* సినిమాతోపాటు కొన్ని తెలుగు చిత్రాలకు ఎగ్జిక్యూటివ్ ప్రొడ్యూసర్‌గా పనిచేశాడు. 

## సినిమాలు

### దర్శకుడిగా

### రచయితగా

### సినిమాటోగ్రాఫర్‌గా

### ఎగ్జిక్యూటివ్ నిర్మాతగా

## మూలాలు

వర్గం:తెలుగు సినిమా ఛాయాగ్రహకులు
వర్గం:తమిళ సినిమా దర్శకులు
వర్గం:తెలుగు సినిమా రచయితలు
వర్గం:తమిళ సినిమా కథా రచయితలు
వర్గం:హిందీ సినిమా రచయితలు
వర్గం:ప్రకాశం జిల్లా వ్యక్తులు
శారదా హాఫ్‌మన్

**శారదా హాఫ్‌మన్** భరతనాట్య కళాకారిణి, నాట్య గురువు. 
## విశేషాలు
ఈమె 1929, జూన్ 14వ తేదీన మద్రాసులోని అడయార్ దివ్యజ్ఞానసమాజం ప్రాంగణంలో పుట్టింది. ఈమె దివ్యజ్ఞాన సమాజానికి చెందిన మూడవతరం వ్యక్తి. ఈమె తాత అల్లాడి మహాదేవశాస్త్రి దివ్యజ్ఞాన సమాజం లైబ్రరీకి గ్రంథపాలకుడిగా వ్యవహరించాడు. ఈమె తండ్రి ఎం.కృష్ణన్ దివ్యజ్ఞాన సమాజం నడిపిన "ఆల్కాట్ మెమోరియల్ హరిజన స్కూల్"కు మొదటి భారతీయ హెడ్‌మాస్టర్. ఈమె 1939లో తన 10వ యేట రుక్మిణీదేవి అరండేల్ ప్రారంభించిన కళాక్షేత్రలో చేరి పి.చొక్కలింగం పిళ్ళై వద్ద నాలుగు సంవత్సరాలు భరతనాట్యం నేర్చుకొంది. కళాక్షేత్రనుండి పట్టభద్రురాలైన రెండవ వ్యక్తి ఈమె. (మొదటి వ్యక్తి రాధా బర్నియర్) ఈమె తన 14వ యేట ఆరంగ్రేటం చేసింది. ఈమె 16వ యేట కళాక్షేత్రలో రుక్మిణీదేవి అరండేల్‌కు అసిస్టెంట్‌గా చేరి 1947లో పూర్తిస్థాయి గురువుగా మారింది. ఈమె కళాక్షేత్రలో 1996 వరకు నృత్యగురువుగా అనేక మంది శిష్యులకు భరతనాట్యం నేర్పించింది. కళాక్షేత్రలో ఇంకా కొందరు శారదలు ఉండటం వల్ల ఈమె అక్కడ "చిన్నశారద"గా వ్యవహరించ బడింది. ఈమె 1960లో పీటర్ హాఫ్‌మన్‌ను వివాహం చేసుకుంది. ఈమెకు కృష్ణ, గీత అనే ఇద్దరు పిల్లలు ఉన్నారు.  

ఈమె "కుట్రాల కురువంజి" నృత్య నాటకంలో సఖిగా, "గీతా గోవిందం"లో సఖిగా, "పాదుకా పట్టాభిషేకం"లో అప్సరసగా, "శ్రీరామ వనగమనం"లో మందరగా, "ఆండాళ్ చరితం"లో ఆండాళ్‌గా ఇంకా కళాక్షేత్ర రూపొందించిన అనేక నృత్యనాటికలలో నటించింది.  

ఈమెకు అనేక పురస్కారాలు లభించాయి. వీటిలో సంగీత నాటక అకాడమీ అవార్డు, కళైమామణి పురస్కారం, నాట్యరంగం పురస్కారం, మద్రాసు సంగీత అకాడమీ వారి "సంగీత కళాచార్య" పురస్కారాలు ముఖ్యమైనవి.

## మూలాలు

వర్గం:భరతనాట్య కళాకారులు
వర్గం:1929 జననాలు
వర్గం:చెన్నై వ్యక్తులు
వర్గం:నాట్యగురువులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
వర్గం:జీవిస్తున్న ప్రజలు
క్రమరహిత చలనం

thumb|క్రమరహితంగా కదులుతున్న అణువులు
**క్రమరహిత చలనం** (Random motion) లేదా **బ్రౌనియన్ చలనం** (Brownian motion) అంటే ఏదైనా ఒక మాధ్యమంలో (వాయువు లేదా ద్రవం) తేలియాడే కణాలు తమ ఇష్టారీతిలో జరిపే కదలికలు. 
ఈ కదలికకు రాబర్ట్ బ్రౌన్ అనే వృక్ష శాస్త్రజ్ఞుడి పేరు మీదుగా బ్రౌనియన్ చలనం అని వ్యవహరిస్తారు. ఈయన 1827 లో నీళ్ళలో ముంచిన ఒక మొక్క పుప్పొడిని సూక్ష్మదర్శిని సహాయంతో పరిశీలిస్తుండగా ఈ కదలికను గమనించాడు. దాదాపు 85 ఏళ్ల తర్వాత 1905 లో సైద్ధాంతిక భౌతిక శాస్త్రవేత్త ఆల్బర్ట్ ఐన్‌స్టీన్ ఈ పుప్పొడి రేణువుల కదలికలు నీటి అణువుల కదలికలకు అనుగుణంగా జరుగుతున్నట్లుగా నమూనా తయారు చేశాడు. ఇది ఆయన వైజ్ఞానిక ప్రపంచానికి అందించిన మొట్టమొదటి పరిశోధనల్లో ఒకటి.

## మూలాలు
నిర్మలానందనాథ స్వామీజీ

**నిర్మలానందనాథ స్వామీజీ** ఆదిచుంచనగిరి మఠానికి అధిపతి. 

నిర్మలానందనాథ స్వామి 1969 జూలై 20 న కన్నడ వోక్కలిగా (ఇప్పుడు) తుముకూరు జిల్లా, గుబ్బి తాలూకాలోని చీర్నహళ్లి అనే గ్రామంలో నర్సేగౌడ, నంజమ్మలకు జన్మించాడు.  అతడికి నాగరాజా అనే పేరుపెట్టారు. ప్రభుత్వ వృత్తి విద్య కళాశాల (తుమ్కూర్) లో డిప్లొమా చేసిన తరువాత, మైసూరు ఇంజనీరింగ్ కళాశాలలో సివిల్ ఇంజనీరింగ్‌ విభాగంలో బిఇ చదివాడు. తరువాత ఇండియన్ ఇనిస్టిట్యూట్ ఆఫ్ టెక్నాలజీ మద్రాసులో స్ట్రక్చరల్ ఇంజనీరింగ్‌లో ఎం.టెక్ చేశాడు. పూనా లోని కేంద్ర జలవనరుల అభివృద్ధి, జలవిద్యుత్తు పరిశోధన సంస్థలో శాస్త్రవేత్తగా ఎంపికయ్యాడు. కానీ, అతను రామనగర జిల్లా లోని ఒక అంధ పాఠశాలలో బోధించడానికి స్వచ్ఛందంగా ఎంచుకున్నాడు. 1998 లో అతను ప్రాపంచిక జీవితాన్ని త్యజించి స్వామీజీ అయ్యాడు. బాలగంగదరనాథ స్వామీజీ అతన్ని చిక్కబల్లపుర వద్ద ఆదిచుంచనగిరి మఠ శాఖకు అధిపతిగా నియమించాడు.

2013 జనవరి 13 న బాలగంగదరనాథ స్వామి మరణించినప్పటి నుండి నిర్మలానందనాథ స్వామీజీ ఆదిచుంచనగిరి మఠానికి అధిపతిగా ఉన్నాడు. 

## మూలాలు

వర్గం:జీవిస్తున్న ప్రజలు
వర్గం:1969 జననాలు
వర్గం:హిందూ గురువులు
విడదల రజిని

**విడదల రజిని** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. చిలకలూరిపేట శాసనసభ నియోజకవర్గం నుండి ఎమ్మెల్యేగా పనిచేసింది. ఆరోగ్య, కుటుంబ సంక్షేమం, వైద్యవిద్య శాఖల మంత్రిగా బాధ్యతలు చేసింది.

రజిని తెలంగాణ రాష్ట్రం, యాదాద్రి భువనగిరి జిల్లా, తుర్కపల్లి మండలంలోని  కొండాపూర్ గ్రామంలో జన్మించింది.

రజిని 2011లో హైదరాబాదు మల్కాజ్‌గిరి లోని సెయింట్ ఆన్స్ మహిళా డిగ్రీ కళాశాలలో బి.ఎస్.సి. పూర్తి చేసింది. అనంతరం ఐ.టి కంపెనీలో సాఫ్ట్ వేర్ ఉద్యోగినిగా పనిచేసింది.

## సామజిక సేవ
విడదల రజిని తన పుట్టిన ప్రాంతానికి సేవ చేయాలనే సంకల్పంతో అమెరికా నుండి తిరిగి వచ్చి తన భర్త కుమారస్వామి ప్రోత్సాహంతో చిలకలూరిపేట కేంద్రంగా విఆర్ ఫౌండేషన్ స్థాపించి, అనేక సామాజిక కార్యక్రమాలు  నిర్వహించింది.
## రాజకీయ ప్రస్థానం
విడదల రజిని 2014లో మాజీ మంత్రి ప్రత్తిపాటి పుల్లారావు శిష్యురాలిగా తెలుగుదేశం పార్టీలో చేరి రాజకీయాల్లోకి వచ్చింది. విఆర్ ఫౌండేషన్ స్థాపించి నియోజకవర్గంలో సామాజిక కార్యక్రమాలు నిర్వహించింది.

2019 ఎన్నికల్లో చిలకలూరిపేట నియోజకవర్గం నుంచి ఎమ్మెల్యే టికెట్ ఆశించింది, టీడీపీ నుండి ప్రత్తిపాటి పుల్లారావు అక్కడ పోటీ చేస్తుండడంతో 2018లో వైసీపీలో చేరింది. ఆమె 2019 ఎన్నికల్లో చిలకలూరి పేట నియోజకవర్గం నుంచి వైసీపీ అభ్యర్థిగా పోటీ చేసి టీడీపీ అభ్యర్థి ప్రత్తిపాటి పుల్లారావు పై 8301 ఓట్ల మెజారిటీతో గెలుపొందింది. 

2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో ఆరోగ్య, కుటుంబ సంక్షేమం, వైద్యవిద్య  శాఖల మంత్రిగా ప్రమాణ స్వీకారం చేసింది. 

విడదల రజిని 2024లో జరిగిన ఆంధ్రప్రదేశ్ శాసనససభ ఎన్నికలలో గుంటూరు పశ్చిమ నుండి వైయ‌స్ఆర్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి గళ్ళా మాధవి చేతిలో 51150 ఓట్ల తేడాతో ఓడిపోయింది.

## మూలాలు

## బయటి లింకులు
* 
వర్గం:1990 జననాలు
వర్గం:ఆంధ్రప్రదేశ్ మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:గుంటూరు జిల్లా మహిళా రాజకీయ నాయకులు
విష్ణు విశాల్

**విష్ణు విశాల్‌** తమిళ సినిమా నటుడు, నిర్మాత. విష్ణు తొలుత క్రికెటర్ గా తన కెరీర్ ను ప్రారంభించి, 2009లో తమిళంలో వచ్చిన వెన్నిలా కబాడీ కుజహు చిత్రం ద్వారా సినిమాల్లోకి వచ్చాడు. 2018లో వచ్చిన "రాక్షసన్" సినిమాలో నటనకు గాను అతనికి మంచి గుర్తింపు వచ్చింది.

## జననం, విద్యాభ్యాసం
విష్ణు విశాల్ తమిళనాడు సీనియర్ పోలీస్ ఆఫీసర్ రమేష్ కూడవాలా కుమారుడు. ఆయన పదవ తరగతి వరకు తిరుచిరప్పల్లి లోని క్యాంపైన్ ఆంగ్లో-ఇండియన్ హైయర్ సెకండరీ స్కూల్ లో చదివాడు. విష్ణు ఎస్.ఆర్.ఎం ఇంజనీరింగ్ కాలేజీలో ఎంబీఏ పూర్తి చేశాక, తమిళనాడు క్రికెట్ అసోసియేషన్ తరపున క్రికెట్ ఆడాడు. క్రికెట్ ఆటలో భాగంగా ఆయన గాయపడంతో అతని కాలుకు గాయం అవ్వడంతో క్రికెట్ కు దూరం అయ్యి విశ్రాంతి తీసుకునే సమయంలో విశాల్ ఎక్కువ సినిమాలు చూడడం ప్రారంభించాడు. ఈ సమయంలోనే ఆయనకు నటనపై ఆసక్తి కలిగి, సినిమారంగంలోకి అడుగు పెట్టాడు.

## నటించిన సినిమాలు

## మూలాలు

వర్గం:తమిళ సినిమా నటులు
వర్గం:తమిళ సినిమా నిర్మాతలు
వర్గం:తమిళనాడు క్రికెట్ క్రీడాకారులు
వర్గం:1984 జననాలు
శివ నాగేంద్ర సరస్వతీ స్వామీజీ

**శివ నాగేంద్ర స్వామీజీ,** వారణాసిలో, గౌడపాదులు చార్య మహాసంస్థానం కాశీ పీఠం పీఠాధిపతి . మత గురువు విద్యావేత్త, రచయిత సామాజిక సంస్కర్త. సరస్వత బ్రాహ్మణులు

## బోధనలు

మానవసేవయే సర్వదా శ్రేయస్కరమైనదని. గౌడపాదాచార్య అద్వైతం సిద్ధాంత ధర్మ ప్రచారం. పురాతమైన శాస్త్రీయ ఆధ్యాత్మిక విజ్ఞానాన్ని సర్వ మానవాళికి తన బోధనల ద్వారా వ్యక్త పరుస్తున్నారు. ఆధ్యాత్మిక దైవ సాధన ధ్యానం ద్వారా మానవాళికి మానసిక ప్రశాంతత చేకూరుతుంది  అని బోదిస్తుంటారు. గోరక్షకులు, సేవకులు సర్వప్రాణి హితం కోసం జీవ హింస చేయవద్దని అహింసను కండిస్తూ సకల ప్రాణికోటి కోసం రక్షణకోసం నిరంతరం శ్రామిస్తుంటారు. సమాజం లో  సమానత్వం కోసంఅనేక కార్యక్రమలు నిర్వహించారు
## మూలాలు


## వెలుపలి లంకెలు
* https://www.sakshi.com/telugu-news/palnadu/1880291

వర్గం:జీవిస్తున్న ప్రజలు
వర్గం:1990 జననాలు
అమిత్ మిస్త్రీ

**అమిత్ మిస్త్రీ** భారతీయ సినీ నటుడు. టీవీ షోస్, థియేటర్ ఆర్టిస్ట్, డైలాగ్ రైటర్, డైరెక్టర్‌గా సేవలందించాడు. అమిత్ షోర్ ఇన్ ది సిటీ, యమలా పాగ్లా దీవానా సినిమాల్లో, అమెజాన్ ప్రైమ్ వీడియోలో రొమాంటిక్ డ్రామా వెబ్ సిరీస్‌ ‘బంధిష్‌, బండిట్స్‌’తో మంచి నటుడిగా గుర్తింపు సంపాదించాడు.

## నటించిన చిత్రాలు

## వెబ్ సిరీస్

## మరణం
అమిత్ మిస్త్రీ 2021, ఏప్రిల్ 23న ముంబైలోని తన స్వగృహంలో తీవ్ర గుండెపోటుతో కన్నుమూశాడు.

## మూలాలు

వర్గం:హిందీ నటులు
వర్గం:హిందీ సినిమా దర్శకులు
వర్గం:1974 జననాలు
స్వాతి దీక్షిత్

**స్వాతి దీక్షిత్** భారతీయ సినీ నటి. ఆమె తెలుగు, తమిళం, బెంగాలీ చిత్రాలలో నటించింది. స్వాతి, 2010లో వచ్చిన "ఏం పిల్లో ఏం పిల్లడో" చిత్రంలో హీరోహీరోయిన్ స్నేహితురాలిగా నటించింది. ఆమె 2012లో బెంగాలీలో "తోర్ నామ్" సినిమాలో తొలిసారి హీరోయిన్ గా నటించింది. ఆ సినిమా తెలుగు చిత్రం కొత్త బంగారు లోకంకు రీమేక్ గా నిర్మించారు. స్వాతి దీక్షిత్ నాలుగో సీజన్ "బిగ్ బాస్" రియాల్టీ షోలో కంటెస్టెంట్ గా పాల్గొన్నది.

## నటించిన సినిమాలు

## మూలాలు

వర్గం:1993 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:బెంగాలీ సినిమా నటీమణులు
లేడీస్ అండ్ జెంటిల్ మెన్ (2015 సినిమా)

లేడీస్ అండ్ జెంటిల్ మెన్ 2015లో వచ్చిన సైబర్ క్రైమ్ కామెడీ  సినిమా. ఈ సినిమాలో అడవి శేష్, మహాత్ రాఘవేంద్ర, కమల్ కామరాజు, చైతన్య కృష్ణ, స్వాతి దీక్షిత్, నిఖిత నారాయణ్, జాస్మిన్ బేసిన్ ముఖ్యపాత్రలలో నటించారు. ఈసినిమాకి పి.బి.మంజునాథ్  దర్శకత్వం వహించగా, మధుర శ్రీధర్ రెడ్డి నిర్మించారు. ఈ చిత్రానికి  రఘు కుంచే సంగీతం అందించాడు. 2015 జనవరి 30న 'లేడీస్ అండ్ జెంటిల్ మెన్' విడులైంది.
## కథ
ఈ సినిమా కథ ముగ్గురు విభిన్న వ్యక్తుల చుట్టూ తిరుగుతూ ఉంటుంది.డబ్బంటే పిచ్చి ఉన్న విజయ్(మహాత్ రాఘవేంద్ర) బ్లాక్ మనీ కోసం సోషల్ నెట్వర్క్స్ ని ఎలా వాడి ఇబ్బందుల్లో పడ్డాడన్నది అతని కథ. ఇక కృష్ణ మూర్తి(చైతన్య కృష్ణ)కి అమ్మాయిలంటే అమితమైన పిచ్చి. అలాంటి కృష్ణ మూర్తి ఫేస్ బుక్ ద్వారా పరిచయమైన అమ్మాయి ద్వారా కృష్ణ మూర్తి ఎదుర్కున్న ఇబ్బందులేమిటి.?
ఇక చివరి కథ ఆనంద్ (కమల్ కామరాజు) – ప్రియ (నిఖిత నారాయణ్) లది.. ఆనంద్ తన బిజీ లైఫ్ లో వైఫ్ కి సరైన ప్రాముఖ్యత ఇవ్వకపోతే దానివల్ల ఎలాంటి సమస్యలు వస్తాయి.? వీరిద్దరి మధ్యలోకి అడవి శేష్ ఎలా వచ్చాడు.? ఇలా ముగ్గురు విషయాల్లో చివరికి ఏం జరిగింది అనేది ఈ సినిమా కథ.

## నటీనటులు\ సినిమాలో పాత్ర పేరు
* అడివి శేష్ - రాహుల్ 
* నికితా నారయణ్ - ప్రియా 
* చైతన్య కృష్ణ - కృష్ణమూర్తి 
* కమల్ కామరాజు - ఆనంద్ 
* మహాత్ రాఘవేంద్ర - విజయ్ 
* స్వాతి దీక్షిత్ - దీపా 
* జాస్మిన్ భాసిన్ - అంజలి
* లోహిత్ కుమార్

## మూలాలు
ఈ కథలో పాత్రలు కల్పితం

**ఈ కథలో పాత్రలు కల్పితం** 2021లో విడుదలైన తెలుగు సినిమా. ఎంవీటీ ఎంటర్‌టైన్‌మెంట్స్ బ్యానర్ పై రాజేష్‌ నాయుడు నిర్మించిన ఈ చిత్రానికి అభిరామ్ ఎమ్ దర్శకుడు. ఈ సినిమాలో కొణిదెల ప‌వ‌న్ ‌తేజ్‌, మేఘ‌న‌, పృథ్వీ, రఘుబాబు, న‌వీన్, అభ‌య్ సింగ్‌, నోయెల్ ముఖ్య పాత్రల్లో నటించారు. ఈ సినిమా 2021 మార్చి 26న విడుదలైంది. ఈ సినిమా ఏప్రిల్‌ 24న అమెజాన్‌ ప్రైమ్‌లో విడుదలయింది.

## క‌థ
కృష్ణ (ప‌వ‌న్ తేజ్‌) హీరోగా ప్ర‌య‌త్నాలు చేస్తుంటాడు. అత‌నికి ఓ సినిమాలో హీరోయిన్‌గా న‌టిస్తున్న శృతి (మేఘ‌న కుమార్‌) తో ప‌రిచ‌యం ఏర్ప‌డుతుంది. ఆ ప‌రిచ‌యం ప్రేమ‌గా మారుతుంది. వీరి ప్రేమాయ‌ణం సాఫీగా సాగుతున్న క్ర‌మంలో కృష్ణ‌కు ఓ సినిమాలో హీరోగా అవ‌కాశం వ‌స్తుంది. ఆ మూవీని ఓ పాపుల‌ర్ మోడ‌ల్ య‌దార్థ క‌థ నేప‌థ్యంలో రూపొందిస్తుంటారు. ఇంత‌కీ ఆ మెడ‌ల్ ఎవ‌రు? ఆమె వెన‌కున్న క‌థేంటీ?. `పెళ్లి` ఫేమ్ పృథ్వీ ఏసీపీ పాత్ర‌లో ఆమె కోసం ఎందుకు అన్వేషిస్తున్నారు?.. ఆ హత్యకు ఈ షూటింగ్ కి మధ్య సంబంధమేంటి? అనేది సినిమా కథ.

## నటీనటులు \ సినిమాలో పాత్ర పేరు
*ప‌వ‌న్ తేజ్‌ - కృష్ణ ‌
*మేఘ‌న కుమార్‌ - శృతి 
* ర‌ఘుబాబు - ర‌త్నం 
* అభయ్ బేతిగంటి

## సినిమాలోని పాటలు
ఈ చిత్రానికి సంగీతం కార్తీక్‌ కొడకండ్ల అందించాడు. చంద్రబోస్ పాటలు రాశాడు.

## సాంకేతిక నిపుణులు
* సినిమాటోగ్రఫీ: సునీల్‌ కుమార్‌.ఎన్‌
* సంగీతం: కార్తీక్‌ కొడకండ్ల
* ఎడిటింగ్‌: శ్రీకాంత్‌ పట్నాయక్‌. ఆర్‌- తిరు
* ఫైట్స్‌: షావోలిన్‌ మల్లేష్‌
* ఆర్ట్‌: నరేష్‌ బాబు తిమ్మిరి
* డైలాగ్స్ అండ్ ఎడిషినల్ స్క్రీన్‌ప్లే: తాజుద్దీన్‌ సయ్యద్‌
* కాస్ట్యూమ్‌ డిజైనర్‌: సియ డిజైన‌ర్స్‌
* విఎఫ్ఎక్స్: విజువ‌ల్స్ ఫ్యాక్ట‌రీ (తిరు)
* ప‌బ్లిసిటీ డిజైన‌ర్‌: ఎజె ఆర్ట్స్‌, (అజయ్ కుమార్)
* నిర్మాత: రాజేష్‌ నాయుడు
* క‌థ-స్క్రీన్‌ప్లే- దర్శకత్వం: అభిరామ్ ఎమ్‌

## మూలాలు

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:రఘుబాబు నటించిన సినిమాలు
తను నేను

**తను నేను** 2015లో వచ్చిన ఫ్యామిలీ ఎంటర్‌టైనర్ చిత్రం. సన్ షైన్ సినిమాస్ - వయాకామ్ 18 పిక్చర్స్ సంయుక్తంగా నిర్మించిన ఈ సినిమాకి పి. రామ్మోహన్ దర్శకత్వం వహించాడు. సంతోష్‌ శోభన్, అవికా గోర్, రవిబాబు, సత్య కృష్ణన్ ముఖ్య పాత్రల్లో నటించారు.

## కథ
కిరణ్ (సంతోష్ శోభన్) కాల్ సెంటర్ జాబ్ చేస్తూ సరదాగా జీవితాన్ని గడిపేసే కుర్రాడు. అతడికి అమెరికా అన్నా అక్కడుండే మన ఎన్నారైలన్నా అసహ్యం. అలాంటి వాడికి అమెరికా వెళ్లడమే లక్ష్యంగా పెట్టుకున్న కీర్తి (అవికా గోర్) పరిచయమవుతుంది. ఆమెను ప్రేమిస్తాడు. తనూ అతణ్ని ప్రేమిస్తుంది. ఐతే తన అమెరికా కలకు అడ్డం పడుతున్నాడన్న కారణంతో కిరణ్ పై పగబడతాడు కీర్తి తండ్రి బండ్రెడ్డి సర్వేశ్వరరావు (రవిబాబు). మరి కీర్తి తండ్రి కోరిక ప్రకారం అమెరికా వెళ్లిందా? లేక కిరణ్ కోసం ఇక్కడే ఉండిపోయిందా? ఇంతకీ బండ్రెడ్డి పరిస్థితి ఏంటి? అన్నదే ఈ చిత్ర కథ.

## నటీనటులు\ సినిమాలో పాత్ర పేరు
* సంతోష్‌ శోభన్ - కిరణ్ 
* అవికా గోర్ - కీర్తి 
* రవిబాబు - బండ్రెడ్డి సర్వేశ్వరరావు, కీర్తి తండ్రి
* అభిషేక్ - నరేష్, కిరణ్ స్నేహితుడు
* కిరీటి దమ్మరాజు 
* ఆర్‌.కె. మామ
* రాజశ్రీనాయుడు

## సాంకేతిక వర్గం
* నిర్మాత - దర్శకత్వం:‌ పి .రామ్మోహన్
* సమర్పణ: డి.సురేష్ బాబు
* సంగీతం: సన్నీ ఎం.ఆర్‌.
* సినిమాటోగ్రఫీ: సురేష్‌ సారంగం
* ఎడిటింగ్‌: మార్తాండ్ కె. వెంకటేష్
* ఆర్ట్‌: ఎస్‌.రవీందర్

## మూలాలు

వర్గం:తెలుగు ప్రేమకథా సినిమాలు
వర్గం:రవిబాబు నటించిన సినిమాలు
ఏక్ మినీ కథ

**ఏక్ మినీ కథ**, యూవీ క్రియేషన్స్ సంస్థ అందుబంధ సంస్థ యువీ కాన్సెప్ట్ బ్యానర్ లో మ్యాంగో మాస్ మీడియాతో కలిసి నిర్మిస్తున్న చిత్రం. సంతోష్‌ శోభన్, కావ్య థాపర్, శ్రద్ధా దాస్, బ్రహ్మాజీ, సుదర్శన్, హర్షవర్ధన్, సప్తగిరి ప్రధాన పాత్రల్లో నటిస్తున్నారు. ఈ సినిమాకు కార్తీక్ రాపోలు దర్శకత్వం వహిస్తుండగా, ప్రవీణ్ లక్కరాజు సంగీతం అందిస్తున్నాడు.

`ఏక్ మినీ క‌థ‌` టీజర్ ను 2021 మార్చి 11న శివరాత్రి సందర్భంగా విడుదల చేశారు. ఈ చిత్రంలోని ఈ మాయలో.. లిరికల్ వీడియో సాంగ్ 18 మార్చి న, ‘స్వామి రంగా పరేషాన్‌ ఈ జీవితం’ లిరికల్ వీడియో సాంగ్ 2021 ఏప్రిల్ 21న విడుదలైంది. ఈ చిత్రాన్ని 2021 ఏప్రిల్ 30న థియేట‌ర్ల‌లో విడుద‌లకు సిద్ధం కాగా కరోనా రెండో దశ వల్ల వాయిదా పడింది. ఈ సినిమా మే 27న అమెజాన్‌ ప్రైమ్‌ ఓటీటీలో విడుదలైంది. 

## నటీనటులు
* సంతోష్‌ శోభన్‌ - సంతోష్‌ 
*కావ్యా థాపర్ - అమృత
* శ్రద్ధా దాస్‌ - స్వామిజీ
* బ్రహ్మాజీ -  రామ్మోహన్, సంతోష్‌ తండ్రి
* పోసాని కృష్ణమురళి -  డా.సూర్యప్రకాష్ 
* హర్షవర్ధన్ - డా.సత్య కిషోర్
* సుదర్శన్
* జీవన్ కుమార్

## పాటల జాబితా
* ఈ మాయోలో , రచన: శ్రీజో , గానం.లీప్సిక ,స్వీకర అగస్తి 
* సామిరంగా, రచన: శ్రీజో, గానం పృధ్విచంద్ర 
*ఐ హేట్ మై లైఫ్ యూ, రచన: భాస్కర భట్ల రవికుమార్, గానం హేమచంద్ర
*

## సాంకేతిక వర్గం

*కథ, మాట‌లు: మేర్లపాక గాంధీ
*స్క్రీన్‌ప్లే: మేర్ల‌పాక గాంధి, షేక్ దావూద్
*దర్శకుడు: కార్తీక్ రాపోలు
*సంగీతం: ప్రవీణ్ లక్కరాజు
*సినిమాటోగ్రఫీ: గోకుల్ భారతి
*ఎడిటర్: సత్య. జి
*నిర్మాణ సంస్థ: యూవీ కాన్సెప్ట్స్
*ప్రొడక్షన్ డిజైనర్: రవీందర్
*పాటలు: భాస్క‌ర‌భ‌ట్ల‌, శ్రీజో.
*డాన్స్: య‌స్ మాస్ట‌ర్‌
*ఫైట్స్: స్టంట్ జాషువా
*ఎగ్జిక్యూటివ్ ప్రోడ్యూస‌ర్:ఎన్ . సందీప్‌
*లైన్ ప్రోడ్యూస‌ర్:ఎస్‌.పి. నాగర్జున వ‌ర్మ (ప్ర‌వీణ్‌)
*కొ-డైర‌క్ట‌ర్‌: బైరెడ్డి నాగిరెడ్డి
*ప‌బ్లిసిటి డిజైన‌ర్‌: క‌బిల‌న్ చెల్లై
*క్రియేటివ్ టీం: అనిల్ కుమార్ ఉపాద్యాయిల

## పురస్కారాలు

### సైమా అవార్డులు
2021 సైమా అవార్డులు

# ఉత్తమ హాస్యనటుడు (సుదర్శన్)

## మూలాలు

## బాహ్య లంకెలు

* 

వర్గం:2021 తెలుగు సినిమాలు
స్టొరీ మిర్రర్

thumb|స్టొరీ మిర్రర్
స్టోరీమిర్రర్ ఒక డిజిటల్ లైబ్రరీ - స్వచ్ఛమైన కథలు, కవితలు, ఆడియో, కోట్‌లను సృష్టించడానికి స్వంత సృజనాత్మక ఆలోచనలను ఉపయోగించుకునే అవకాశాన్ని అందించే వేదిక. స్టోరీమిర్రర్‌లోప్రభావవంతమైన రచయితగా గుర్తింపును సంపాదించవచ్చు.
## పాఠకులను, రచయితలను కనెక్ట్ చేసే బహుళ భాషా వేదిక
స్టోరీమిర్రర్‌లో, వివిధ భాషలను అర్థం చేసుకునే పాఠకులు, రచయితలతో కనెక్ట్ కావచ్చు. ఇతరుల నుండి నేర్చుకోవడమే కాక, సృజనాత్మక చతురత ద్వారా వారిని ప్రభావితం చేసే అవకాశం కూడా లభిస్తుంది.
## గొప్ప రచయితల నుండి నాణ్యమైన కంటెంట్
చదువుటకు వివిధ భాషలలో వందల, వేల నాణ్యమైన కంటెంట్ అందుబాటులో ఉంటుంది. ఈ ప్లాట్‌ఫారమ్‌లోని అన్ని విషయాలు మోడరేట్ చేయబడ్డాయి, పాఠకులు చదవడానికి ఉత్తమమైన కంటెంట్‌ను పొందేలా చూడటానికి చాలావరకు సవరించబడతాయి, తద్వారా శక్తివంతమైన వ్యక్తీకరణలలో మునిగిపోయే అవకాశం లభిస్తుంది
## లైబ్రరీ
హృదయాన్ని తాకిన క్రియేషన్స్ ఎల్లప్పుడూ ఉంటాయి వాటిని మళ్లీ మళ్లీ చదవాలని లేదా వినాలని అనిపిస్తుంది. స్టోరీ మిర్రర్‌లోని "లైబ్రరీ" వివిధ కథలు, కవితలు అందిస్తుంది. ఇష్టమైన కథలు, కవితలను 'లైబ్రరీ'కి జోడించి అనుకూలమైన సమయంలో చదవవచ్చు.
## ఎవరైనా ప్రచురించవచ్చు
స్టోరీమిర్రర్ లో ప్రతిఒక్కరూ సృజనాత్మకంగా ఉన్నారని, వారి సృజనాత్మక వ్యక్తీకరణలను బాగా మెచ్చుకోగలిగే వేదిక ఉండాలి. స్టోరీ మిర్రర్‌లో వివిధ ఫార్మాట్ల ద్వారా వ్యక్తీకరణలను ప్రచురించవచ్చు.
## అనుకూల కవర్ చిత్రాన్ని సృష్టించుట
ప్రేక్షకులను ఆకర్షించటానికి అనుకూల చిత్రాలను సృష్టించవచ్చు, సవరించవచ్చు. ముఖ చిత్రంగా చేర్చవచ్చు.
## వివిధ సవాళ్లు
సృజనాత్మక నైపుణ్యాలను పదును పెట్టడానికి, స్టోరీమిర్రర్ అనేక సృజనాత్మక రచన సవాళ్లను నిర్వహిస్తుంది. పాల్గొనేవారిలో ఒకరుగా ఉత్తేజకరమైన అవార్డులను గెలుచుకోవచ్చు. రోజువారీ, వార, నెలవారీ, వార్షిక సవాళ్లు రచనా వ్యూహాలను మెరుగుపరుస్తాయి. థీమ్-ఆధారిత విషయాలు వ్రాసే సవాళ్ళపై రచయితగా “వారపు రచయిత,” “సంవత్సరపు రచయిత” వంటి అవార్డులు లభిస్థాయి. రచయిత బ్యాడ్జ్ (ల) ను పొందటానికి అర్హత లభిస్తుంది
## ఎడిటర్స్ ఛాయిస్ నుండి ఉత్తమ విషయాలను చదువుట
స్టోరీమిర్రర్లో, ఎంత ఎక్కువ చదివారో, అంత ఎక్కువ రాయవచ్చు. ఇది మంచి పదజాలం, భావోద్వేగాలతో మీ వ్యక్తీకరణను తగ్గించగలిగేలా చేస్తుంది. పర్యవసానంగా, ఈ సామర్ధ్యం పాఠకులను, గ్రహీతలను మరింత రచనలకు దారితీస్తుంది అందువల్ల జీవించడానికి మంచి ప్రపంచాన్ని సృష్టిస్తుంది. గొప్ప రచయితలు మాత్రమే ప్రపంచానికి మంచి భవిష్యత్తును నిర్మించగలరు. గొప్ప కంటెంట్ చదవడం కచ్చితంగా ఈ స్టోరీ మిర్రర్ లక్ష్యం.
## సృజనాత్మక పోర్ట్ఫోలియో
నైపుణ్యాలను గౌరవించేటప్పుడు, స్వంత పోర్ట్‌ఫోలియోను నిర్మించడం కంటే ఏదీ మంచిది కాదు. ఈ పోర్ట్ పోలియోను ప్రారంభంలో ప్రదర్శించవచ్చు, కెరీర్ పురోగతి కోసం ఉపయోగించుకోవచ్చు. ఉత్తమ కథలు, కవితలు ఇ-బుక్స్, ఫిజికల్ బుక్స్ గా ప్రచురించడానికి, ఆడియో ఫార్మాట్లలోకి మార్చడానికి అవకాశం లభిస్తుంది.
## పుస్తక ప్రచురణ
పుస్తకాన్ని స్టోరీమిర్రర్తో ప్రచురించాలని చూస్తున్నట్లయితే స్టోరీమిర్రర్ పబ్లిషింగ్ పేజీని సంప్రదించడం ద్వారా పుస్తకాన్ని ప్రచురించవచ్చు.
## మూలాలు


వర్గం:సాహిత్యం
వర్గం:చరిత్ర పుస్తకాలు
వర్గం:పుస్తకాలు
99 సాంగ్స్

**99 సాంగ్స్**, 2021లో విడుదలైన హిందీ సినిమా. వై.ఎమ్‌.మూవీస్‌ బ్యానర్ పై సంగీత దర్శకుడు ఎ.ఆర్.రెహమాన్ తొలిసారి నిర్మాతగా‌ ఈ చిత్రాన్ని నిర్మించాడు. ఈ సినిమా 2021 ఏప్రిల్ 16న హిందీ, తెలుగు, తమిళ భాషల్లో విడులైంది.

## సినిమా కథ
జయ్ (ఇహాన్ భట్) కు సంగీతమంటే ప్రాణం. అది జీవితాన్ని నాశనం చేస్తుందని, దాని జోలికి పోవద్దు అని అతని తండ్రి చెప్పినా... ఆయనకు తెలియకుండానే సంగీత సాధన చేస్తాడు జయ్. ఒక్క పాట ప్రపంచాన్ని మార్చేస్తుందని ప్రగాఢంగా నమ్మే జయ్, వ్యాపారవేత్త సంజయ్ సింఘానియా (రంజిత్ బారోట్) కుమార్తె సోఫియా (ఎడిల్సీ వార్గాస్) తో ప్రేమలో పడతాడు. మూగమ్మాయి అయిన సోఫియాకు తన కోసం పాటలు రాసి, పాడే జయ్ అంటే ప్రేమ. అయితే ఆమె తండ్రి మాత్రం ఓ స్ట్రగులింగ్ మ్యూజీషియన్ కి కూతురును ఇచ్చి పెళ్ళి చేయడానికి ఇష్టపడడు. 'ఒక్క పాట కాదు సమాజాన్ని ప్రభావితం చేయగల వంద పాటలు తయారు చేసుకురమ్మని జయ్ కు ఛాలెంజ్ విసురుతాడు. దానిని స్వీకరించిన జయ్ తన స్నేహితుడు పోలో (టెంజిన్ దల్హా) తో కలిసి షిల్లాంగ్ వెళతాడు. షిల్లాంగ్‌లో ఎలాంటి సమస్యలను ఎదుర్కొన్నాడు. డ్రగ్స్ కేసులో జయ్‌కి ఎలాంటి అనుభవాలు ఎదురయ్యాయి? అక్కడ జాజ్ సింగర్ షీలా (లీసారే) పరిచయం కావడంతో అతని జీవితం ఊహించని మలుపు తిరుగుతుంది. మరి జయ్ చేసిన ఛాలెంజ్ ఏమైంది? అసలు అతని తండ్రికి సంగీతమంటే ఎందుకు ద్వేషం? ఒక్క పాటతో ప్రపంచాన్ని మార్చొచ్చు అన్న జయ్ ఆశయం నెరవేరిందా? అన్నదే సినిమా కథ.

## నటీనటులు / సినిమాలో పాత్ర పేరు
* ఇహాన్ భ‌ట్‌ - జయ్ 
* ఎడిల్సీ వ‌ర్గ‌స్‌ - సోఫియా సింఘానియా
* టెంజిన్ దల్హా - పోలో, జయ్ స్నేహితుడు 
* దిత్య సియోల్
* లీసా రే - జాజ్ సింగర్ షీలా 
* మనీషా కోయిరాలా - రిహబిలేషన్ సెంటర్ నిర్వాహకులురాలు
* వారినా హుస్సేన్
* థామ‌స్ ఆండ్రూస్
* రంజిత్ బారోట్ - సంజయ్ సింఘానియా, సోఫియా తండ్రి
* రాహుల్ రామ్ 
* రెమో ఫెర్నాండెస్ 
* కునాల్ కామ్రా- అతిథి పాత్రలో 
* అశ్వత్ భట్ 
*కురుష్ దేబూ
*దివాకర్ పుండిర్

## సాంకేతిక వర్గం
* స్క్రీన్‌ప్లే, ద‌ర్శ‌క‌త్వం: విశ్వేష్ కృష్ణ‌మూర్తి
* సంగీతం: ఎ.ఆర్‌.రెహ‌మాన్‌
* క‌థ‌: ఎ.ఆర్‌.రెహ‌మాన్
* ఛాయాగ్ర‌హ‌ణం: త‌నయ్‌, జేమ్స్ కౌలీ
* కూర్పు: అక్ష‌య్ మెహ‌తా
*నిర్మాత : ఎ.ఆర్‌.రెహ‌మాన్
* నిర్మాణ సంస్థలు: ఐడియ‌ల్ ఎంట‌ర్‌టైన్‌మెంట్‌, వై.ఎమ్‌.మూవీస్‌
* విడుద‌ల‌: జియో స్టూడియోస్

## మూలాలు

వర్గం:2021 తెలుగు సినిమాలు
వర్గం:హిందీ సినిమా నిర్మాతలు
కేతిరి సాయిరెడ్డి

**కేతిరి సాయిరెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన హుజురాబాద్ శాసనసభ నియోజకవర్గం నుండి రెండు సార్లు ఎమ్మెల్యేగా గెలిచాడు.

## జననం & విద్యాభ్యాసం
కేతిరి సాయిరెడ్డి 1945 జనవరి 15న కరీంనగర్ జిల్లా, హుజూరాబాద్ మండలం, జూపాక గ్రామంలో కేతిరి నర్సింహా రెడ్డి, మణికమ్మ దంపతులకు జన్మించాడు. ఆయన హుజూరాబాదు​ మండలం, చెల్పూర్ గ్రామంలో 4వ తరగతి వరకు, 5 నుండి 10వ తరగతి వరకు హన్మకొండలో చదివాడు. ఆర్ట్స్ అండ్ సైన్స్ కళాశాలలో డిగ్రీ పూర్తి చేసాడు. అనంతరం ఉస్మానియా యూనివర్సిటీలో ఎంఏ (పొలిటికల్ సైన్స్) చదివాడు. వరంగల్ సబ్ కలెక్టర్ కార్యాలయంలో యూడీసీగా, ఏజీ ఆఫీసులో ఉద్యోగం చేస్తూ నైట్ కాలేజీలో ఎల్‌ఎల్‌బీ పూర్తి చేసి, హజురాబాద్ లో అడ్వకేట్ గా ప్రాక్టిస్ ప్రారంబించాడు. సాయిరెడ్డి కొంతకాలం రిజర్వు బ్యాంకులో ఉద్యోగం చేశాడు.

## రాజకీయ ప్రస్థానం
1969లో మర్రి చెన్నారెడ్డి తెలంగాణ ప్రజా సమితిలో చేరి తెలంగాణ రాష్ట్ర సాధనకోసం ఉద్యమించి ఆరు నెలల పాటు జైలు జీవితం గడిపాడు. 1972లో జరిగిన సర్పంచ్ ఎన్నికల్లో పోటీ చేసి జూపాక సర్పంచ్ గా ఏకగ్రీవంగా ఎన్నికయ్యాడు. 1974, 1981లో హుజురాబాద్ సమితి అధ్యక్షునిగా రెండుసార్లు బాధ్యతలు నిర్వహించాడు. 1982లో ఉమ్మడి కరీంనగర్ జిల్లా పరిషత్ ఛైర్మన్‌గా బాధ్యతలు నిర్వహించాడు.

ఉమ్మడి ఆంధ్రప్రదేశ్ అసెంబ్లీకి 1989లో జరిగిన ఎన్నికల్లో హుజురాబాద్ శాసనసభ నియోజకవర్గం నుండి ఇండిపెండెంట్ అభ్యర్థిగా పోటీచేసి కాంగ్రెస్ అభ్యర్థి వొడితల రాజేశ్వర్‌రావు పై ఎమ్మెల్యేగా గెలిచాడు. అనంతరం 1994లో కమలాపూర్,1999లో హుజురాబాద్ నియోజకవర్గాల నుండి కాంగ్రెస్ అభ్యర్థిగా పోటీ చేసి ఓడిపోయాడు. సాయిరెడ్డి 2018లో శాలపల్లిలో కె చంద్రశేఖర్ రావు సమక్షంలో తెలంగాణ రాష్ట్ర సమితి పార్టీలో చేరాడు.

## మరణం
కేతిరి సాయిరెడ్డి కొంతకాలంగా అనారోగ్యంతో బాధపడుతూ 2021, ఏప్రిల్ 23న గుండెపోటుతో హైదరాబాదులో మరణించాడు. ఆయనకు భార్య పుష్పమాల, కుమారులు రాజప్రతాపరెడ్డి, శ్రీకాంత్ రెడ్డి, కుమార్తె చైతన్య రెడ్డి ఉన్నారు.

## మూలాలు

వర్గం:1945 జననాలు
వర్గం:2021 మరణాలు
వర్గం:కరీంనగర్ జిల్లా వ్యక్తులు
వర్గం:కరీంనగర్ జిల్లా నుండి ఎన్నికైన శాసన సభ్యులు
వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1989)
వర్గం:తెలంగాణ ఉద్యమకారులు
వర్గం:కరీంనగర్ జిల్లా రాజకీయ నాయకులు
సంతోష్ శోభన్

**సంతోష్‌ శోభన్** తెలుగు సినిమా నటుడు. ఆయన తెలుగు సినీ దర్శకుడు శోభన్ కుమారుడు. సంతోష్ 2011లో గోల్కొండ హైస్కూల్ చిత్రం ద్వారా బాలనటుడిగా సినిమారంగంలోకి వచ్చాడు. సంతోష్ శోభన్ బెంగళూరులోని క్రిస్ట్ యూనివర్సిటీలో థియేటర్ ఆర్ట్స్ పూర్తి చేశాడు. సంతోష్ 2019లో "ది గ్రిల్" అనే వెబ్ సిరీస్ లో నటించాడు.

## సినీ రంగ ప్రస్థానం
సంతోష్ శోభన్ లో సంతోష్ 2011లో 'గోల్కొండ హై స్కూల్' చిత్రం ద్వారా బాలనటుడిగా సినిమా రంగంలోకి అడుగు పెట్టాడు. 2015లో "తను నేను" చిత్రం ద్వారా హీరోగా పరిచయమై, 2018లో ‘పేపర్ బాయ్, 2021లో ‘ఏక్ మినీ కథ’ చిత్రంలో నటించాడు.

## నటించిన సినిమాలు

### టెలివిజన్

## మూలాలు

వర్గం:1996 జననాలు
వర్గం:తెలుగు సినిమా నటులు
త్రినాధరావు నక్కిన

**త్రినాధరావు నక్కిన** తెలుగు సినిమా దర్శకుడు, రచయిత, నిర్మాత. *[[సినిమా చూపిస్త మావ(2015 సినిమా)|సినిమా చూపిస్త మావ]]* (2015), *[[నేను లోకల్]]* (2017) వంటి సినిమాలకు దర్శకత్వం వహించాడు. 

## జీవిత విషయాలు
త్రినాధరావు, ఆంధ్రప్రదేశ్ రాష్ట్రం విశాఖపట్నం జిల్లాలోని అనకాపల్లిలో పుట్టి పెరిగాడు.

## సినిమారంగం
చిన్ననాటి నుండి కథను ఆసక్తిగా చెప్పగలిగే నైపుణ్యమున్న త్రినాధరావు, ఉద్యోగం కోసం హైదరాబాదు వెళ్ళాడు. సినిమా దర్శకుడిగా మారడానికి ముందు ఈటీవీ కోసం కొన్ని సీరియల్స్ చేశాడు. త్రినాధరావు, 2012లో మేం వయసుకు వచ్చాం సినిమాకు తొలిసారిగా దర్శకత్వం వహించాడు. ఇందులో తనీష్, నీతి టేలర్ ప్రధాన పాత్రలలో నటించారు. ఈ తరువాత కొన్ని సినిమాలకు దర్శకత్వం వహించడంతోపాటు, మరికొన్ని సినిమాలకు రచయితగా పనిచేశాడు.

## సినిమాలు

## మూలాలు

## బయటి లంకెలు
* 

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:విశాఖపట్నం జిల్లా వ్యక్తులు
సైనా (సినిమా)

‌

భారత బ్యాడ్మింటన్ క్రీడాకారిణి సైనా నెహ్వాల్ జీవిత కథ ఆధారంగా తెరకెక్కించిన హిందీ చిత్రం 'సైనా". పరిణీతి చోప్రా ముఖ్యపాత్రలో నటించిన ఈ సినిమా 2021 మార్చి 26న విడుదలైంది. 23 ఏప్రిల్ ‌2021న ఓటీటీలో "అమెజాన్‌ ప్రైమ్"‏లో విడుదలైంది.

## కథ
ఒక చిన్న పట్టణంలో అతి సాధారణ కుటుంబంలో పుట్టిన బాలిక సైనా నెహ్వాల్‌ (పరిణీతి చోప్రా). చిన్నప్పటి నుంచి ఆమెకు బ్యాడ్మింటన్‌ అంటే ఎంతో ఇష్టం. కుమార్తె ఇష్టాన్ని గుర్తించిన ఆమె తల్లిదండ్రులు ఎలాగైనా ఆమె బ్యాడ్మింటన్‌ క్రీడాకారిణిని చేయాలనుకుంటారు. షటిల్‌ కాక్స్‌ కొనడానికి సైతం అప్పులు చేయాల్సిన పరిస్థితి. అలాంటి పరిస్థితుల్లో సైనా బ్యాడ్మింటన్‌ క్రీడాకారిణిగా ఎలా ఎదిగింది? ఆమెను వెన్ను తట్టి ప్రోత్సహించి ముందుకు నడిపింది ఎవరు? అంతర్జాతీయ స్థాయిలో ఎలా రాణించింది? ఆమె జీవితంలో తీసుకున్న కొన్ని నిర్ణయాలు ఎలా ప్రభావితం చేశాయి? అన్నదే సినిమా కథ.

## నటీనటులు \ సినిమాలోని పాత్ర పేరు
* పరిణీతి చోప్రా - సైనా నెహ్వాల్
* నైషా కౌర్ భటోయే - సైనా నెహ్వాల్ చిన్ననాటి పాత్ర 
*మానౌవ్‌ కౌల్ - పుల్లెల గోపీచంద్|రాజన్ సర్ 
* ఇషాన్ నాక్వి- పారుపల్లి కశ్యప్ 
* మేఘనా మాలిక్ - ఉష రాణి నెహ్వాల్, సైనా తల్లిగా
* సుభ్రజ్యోతి భారత్ - హర్వీర్ సింగ్ నెహ్వాల్, సైనా తండ్రిగా
* అంకుర్ వికాల్ - జీవన్ కుమార్ 
* తావిద్ రైక్ జమాన్ - రోహన్ స్నేహితుడిగా
* ష్రర్మాన్ దే - దామోదర్ 
* సమీర్ బస్సి - రోహన్

## మూలాలు

వర్గం:2021 సినిమాలు
అజయ్ భూపతి

**అజయ్ భూపతి** (జ. ఆగస్టు 14, 1985), తెలుగు సినిమా దర్శకుడు, స్క్రీన్ ప్లే-మాటల రచయిత. ఇతడు దర్శకత్వం వహించిన తొలి చిత్రం ఆర్‌ఎక్స్‌ 100కు ప్రేక్షకుల నుండి మంచి ఆదరణ లభించింది. 2019లో ఉత్తమ తొలి తెలుగు దర్శకుడిగా సైమా అవార్డును అందుకున్నాడు.

## తొలి జీవితం
అజయ్ భూపతి 1985, ఆగస్టు 14న ఆంధ్రప్రదేశ్ రాష్ట్రం, తూర్పు గోదావరి జిల్లా లోని ఆత్రేయపురం గ్రామంలో జన్మించాడు. ఇతడి తండ్రి రామరాజు వేగేశ్న వ్యవసాయదారుడు. చదువు పూర్తైన తరువాత, సినిమారంగంలో ప్రవేశించడానికి హైదరాబాదు వెళ్ళాడు.

## సినిమారంగం
సినీ దర్శకులు రమేశ్‌ వర్మ, వీరు పోట్ల దగ్గర సహాయ దర్శకుడిగా అజయ్ భూపతి, తన సినీ జీవితాన్ని ప్రారంభించాడు. రామ్ గోపాల్ వర్మతో కలిసి వంగవీటి సినిమాకి ఎగ్జిక్యూటివ్ డైరెక్టర్ గా, కిల్లింగ్ వీరప్పన్ సినిమాకు చీఫ్ కో డైరెక్టర్ గా, ఎటాక్, వీర, దూసుకెళ్తా వంటి సినిమాలకు అసోసియేట్ డైరెక్టర్ గా పనిచేశాడు. 2018లో ఆర్‌ఎక్స్‌ 100 సినిమాకి తొలిసారిగా దర్శకత్వం వహించాడు. ఇది హిందీలో కూడా రిమేక్ చేయబడింది. శర్వానంద్, సిద్ధార్థ్, అదితి రావు హైదరి, అను ఇమ్మాన్యుయేల్‌ ముఖ్యపాత్రలలో *మహాసముద్రం* అనే సినిమాను తెరకెక్కించాడు.ఆయన దర్శకత్వం వహించిన ఆర్‌ఎక్స్‌ 100 సినిమాను హిందీలో తడప్ పేరుతో రీమేక్ చేశారు.

## సినిమాలు

### దర్శకుడిగా

## మూలాలు

## బయటి లింకులు
* 

వర్గం:1985 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తూర్పు గోదావరి జిల్లా వ్యక్తులు
కనక శ్రీనివాసన్

**కనక శ్రీనివాసన్ ** ఒక భారతీయ శాస్త్రీయ నృత్య కళాకారిణి. 

## విశేషాలు
ఈమె చెన్నైలో 1947, డిసెంబరు 12వ తేదీన జన్మించింది. ఈమె వళువూర్ బి. రామయ్య పిళ్ళై వద్ద వళువూర్ బాణీలో భరతనాట్యం అభ్యసించింది. ఇంకా ఈమె కథక్ నృత్యాన్ని విష్ణు వైచాల్కర్ వద్ద, మోహినీయాట్టం నృత్యాన్ని కళామండలం గోపాలకృష్ణన్ వద్ద నేర్చుకుంది. ఈమె తమిళ సంస్కృత పండితులతో కలిసి ప్రాచీన కావ్యాలను భరతనాట్య శైలిలో నృత్యనాటికలుగా మలిచింది. కాళిదాసు రచనలను నృత్య రూపకాలుగా మలిచి వాటికి నృత్య దర్శకత్వం వహించింది. మహాసరస్వతి అనే నృత్యరూపకానికి దర్శకత్వం వహించి తన శిష్యులతో ప్రదర్శింపజేసింది. ఈమె నర్తకిగా వెయ్యికి పైగా ప్రదర్శనలను ఇచ్చింది. ఈమె ఖజురహో ఉత్సవాలు, సింధు దర్శన్ వంటి అన్ని ముఖ్యమైన ఉత్సవాలలో పాల్గొనింది. ఈమె ఢిల్లీలో "నృత్యరంజని" అనే సంస్థను స్థాపించి అనేక మంది శిష్యులను భరతనాట్య కళాకారిణులుగా తయారు చేసింది.

## పురస్కారాలు
ఈమెకు లభించిన పురస్కారాలలో:
* సంగీత నాటక అకాడమీ అవార్డు - 1998 
* పద్మశ్రీ పురస్కారం - 2006
* నృత్యచూడామణి - శ్రీకృష్ణగానసభ, చెన్నై 
* ఎం.జి.ఆర్. అవార్డు - మద్రాసు సంగీత అకాడమీ
* ఎల్.ఎన్.గుప్త మెమోరియల్ అవార్డ్ - హైదరాబాద్
* నృత్యరత్న అవార్డ్ - షణ్ముఖానంద సంగీత సభ - న్యూఢిల్లీ
* సాహిత్య కళాపరిషత్ అవార్డ్ - ఢిల్లీ - 1996

## ఇది కూడా చూడండి

* వళువూర్ బి. రామయ్య పిళ్ళై

## మూలాలు

## బయటి లింకులు
* 
* 
* 
* 

వర్గం:పద్మశ్రీ పురస్కారం పొందిన తమిళనాడు మహిళలు
వర్గం:1947 జననాలు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:జీవిస్తున్న ప్రజలు
వర్గం:చెన్నై వ్యక్తులు
లక్ష్మి విశ్వనాథన్

**లక్ష్మి విశ్వనాథన్** తంజావూరు బాణీకి చెందిన భరతనాట్య కళాకారిణి.
## విశేషాలు
ఈమె మద్రాసులో 1944లో జన్మించింది. ఈమె భరతనాట్యాన్ని కంజీవరం ఎల్లప్ప పిళ్ళై వద్ద నేర్చుకుంది. కర్ణాటక సంగీతాన్ని తన తల్లి అలమేలు విశ్వనాథన్ వద్ద అభ్యసించింది. 
ఈమె 10 దేశాలకు పైగా సందర్శించి అనేక ప్రదర్శనలు ఇచ్చింది. భారతదేశంలోని అన్ని ముఖ్యమైన నృత్యోత్సవాలలో పాలుపంచుకుంది. అనేక సెమినార్లలో పత్ర సమర్పణ గావించింది. ఈమె దేవాలయ నాట్యంపై, దేవదాసీ వ్యవస్థపై పరిశోధనలు చేసి వివిధ జర్నల్లలో, న్యూస్‌పేపర్లలో, డాన్స్ పోర్టల్లలో అనేక వ్యాసాలు ప్రకటించింది. "భరతనాట్యం ద తమిళ్ హెరిటేజ్", "కుంజమ్మ ఓడ్ టు ఎ నైటింగేల్" (ఎం.ఎస్.సుబ్బులక్ష్మి జీవితచరిత్ర), "వుమెన్ ఆఫ్ ప్రైడ్ ద దేవదాసి హెరిటేజ్", "కపిలేశ్వర టెంపుల్" వంటి పుస్తకాలను రచించింది. ప్రస్తుతం ఈమె కళాక్షేత్ర జర్నల్‌కు సంపాదకురాలిగా వ్యవహరిస్తున్నది. 

ఈమె బన్యన్ ట్రీ, చతురంగ, మై త్యాగరాజ మొదలైన నృత్యనాటకాలకు నృత్యదర్శకత్వం చేసింది. ఈమె "ది పొయెట్రీ ఆఫ్ డ్యాన్స్" అనే డాక్యుమెంటరీ ఫిల్మ్‌ను తీసి ఫెస్టివల్ ఆఫ్ ఇండియాలో ప్రదర్శించింది. ఈమె నాట్య గురువుగా అనేక మంది శిష్యులను నాట్యకళాకారులుగా తయారు చేసింది. ఈమె 1991 నుండి "మామల్లపురం నృత్యోత్సవాల"ను నిర్వహిస్తున్నది. ఈమె అనేక కమిటీలలో సభ్యురాలిగా సేవలను అందించింది. మద్రాసు సంగీత అకాడమీకి ఉపాధ్యక్షురాలిగా పనిచేసింది. 

నృత్య రంగంలో ఈమె చేసిన సేవలకు గుర్తింపుగా ఈమెకు అనేక పురస్కారాలు లభించాయి. 
వాటిలో శ్రీకృష్ణ గాన సభ, మద్రాసు వారిచే "నృత్యచూడామణి" బిరుదు, మద్రాసు సంగీత అకాడమీ వారిచే "నృత్య కళానిధి" అవార్డు, కేంద్ర సంగీత నాటక అకాడమీ వారిచే సంగీత నాటక అకాడమీ అవార్డు, మధ్యప్రదేశ్ ప్రభుత్వంచే "కాళిదాస్ సమ్మాన్" అవార్డు, తమిళనాడు ఐయల్ ఇసై నాటక మన్రం వారిచే కళైమామణి పురస్కారం మొదలైనవి ఉన్నాయి.

## మరణం
లక్ష్మీ విశ్వనాథన్ వృద్ధాప్యం కారణంగా 2023 జనవరి 19న చెన్నైలోని అడయార్‌లోని తన నివాసంలో మరణించారు.

## మూలాలు

వర్గం:1944 జననాలు
వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:కళైమామణి పురస్కార గ్రహీతలు
వర్గం:కాళిదాస్ సమ్మాన్ గ్రహీతలు
వర్గం:జీవిస్తున్న ప్రజలు
విజయ్​ సేతుపతి

**విజయ్ సేతుపతి**, భారతీయ సినిమా నటుడు. ఆయన తమిళ, తెలుగు, మలయాళం, హిందీ చిత్రాల్లో నటించాడు. విజయ్ తమిళంలో వచ్చిన 'తెన్మెర్కు పరువాకత్రు' సినిమా ద్వారా హీరోగా పరిచయమయ్యాడు. అంతకుముందు కొన్ని సినిమాల్లో చిన్న చిన్న పాత్రల్లో నటించాడు. ఆయన తమిళంలో నిర్మాతగా, స్క్రీన్ ప్లే రచయితగా, పాటల రచయితగా, గాయకుడిగా కూడా కొన్ని సినిమాలకు పనిచేశాడు. విజయ్ సేతుపతి తెలుగులో 2019లో వచ్చిన సైరా నరసింహారెడ్డి సినిమా ద్వారా తెలుగు సినీరంగంలోకి అడుగుపెట్టాడు. 2021లో ఉప్పెన సినిమాలోని రాయణం పాత్రలో ఆయన చేసిన నటన ద్వారా తెలుగు ప్రేక్షకులకి దగ్గరయ్యాడు.

## నటించిన చిత్రాలు

## వ్యక్తిగత జీవితం
విజయ్​ సేతుపతికి ముగ్గురు తోబుట్టువులు, ఒక అన్నయ్య, ఒక తమ్ముడు, ఒక చెల్లెలు ఉన్నారు. ఆయన తన స్నేహితురాలు జెస్సీని వివాహం చేసుకున్నాడు. వీరికి ఇద్దరు పిల్లలు, కుమారుడు సూర్య, కుమార్తె శ్రీజ.

చదువుకునే రోజుల్లోనే మరణించిన తన స్నేహితుడి జ్ఞాపకార్థం కొడుకుకు సూర్య అని పేరు పెట్టాడు. సూర్య నానుమ్ రౌడీ ధాన్ (2015)లో సేతుపతి చిన్న వెర్షన్‌లో నటించడం ద్వారా తన నటనను ప్రారంభించాడు. ఈ చిత్రం తెలుగులో నేను రౌడీగా విడుదలైంది. సూర్య తన తండ్రితో కలిసి సింధుబాద్ (2019)లో మళ్లీ కనిపించాడు. పలు చిత్రాల్లో నటుడిగా గుర్తింపుతెచ్చుకున్న సూర్య సేతుపతి హీరోగా ఫీనిక్స్ చిత్రంతో అరంగేట్రం చేయనున్నాడు.

## వెబ్‌సిరీస్
* ఫర్జీ (2023)

## మూలాలు

వర్గం:1978 జననాలు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:తమిళ సినిమా నిర్మాతలు
వర్గం:తమిళనాడు గాయకులు
వర్గం:తమిళ సినిమా కథా రచయితలు
వర్గం:తమిళ సినిమా నేపథ్యగాయకులు
హెచ్.ఆర్.కేశవమూర్తి

**హొచ్చిహళ్ళి రామస్వామయ్య కేశవమూర్తి** ఒక భరతనాట్య కళాకారుడు, నాట్యాచార్యుడు.
## విశేషాలు
ఇతడు 1920, సెప్టెంబరు 7వ తేదీన కర్ణాటక రాష్ట్రం, చిక్కమగళూర్ జిల్లా హోచ్చిహళ్ళి అనే గ్రామంలో జన్మించాడు. ఇతడు నట్టువనార్ కోలార్ గుండప్ప వద్ద భరతనాట్యం నేర్చుకున్నాడు. ఇతడు కర్ణాటక గాత్ర సంగీతాన్ని నరసింహయ్య, ఎన్.చెన్నకేశవయ్యలవద్ద వేణువును మైసూర్ శ్రీనివాసమూర్తి వద్ద అభ్యసించాడు. 
ఇతడు 1949లో బెంగళూరులో "కేశవ నృత్యశాల" అనే శిక్షణా సంస్థను స్థాపించి దాని ద్వారా 2000మందికి పైగా విద్యార్థులకు నాట్యం నేర్పించాడు. వారిలో లలితా శ్రీనివాసన్, శ్యామ్‌ ప్రకాష్, వసంతలక్ష్మి మొదలైన వారు ముఖ్యులు. ఇతడు శ్రీకృష్ణ తులాభార, కావేరీ వైభవ, జటాయు మోక్ష, మోహినీ భస్మాసుర, పార్వతి కొరవంజి, తిరుకన కణసు, శకుంతల, గదాయుద్ధ మొదలైన 30కి పైగా నృత్యనాటికలకు దర్శకత్వం వహించాడు. 

ఇతడు 50యేళ్ళకు పైగా కర్ణాటక రాష్ట్రంలో భరతనాట్యకళ అభివృద్ధికి పాటుపడ్డాడు. కర్ణాటక నృత్యకళా పరిషత్తుకు అనేక సంవత్సరాలు అధ్యక్షుడిగా ఉన్నాడు. 
## పురస్కారాలు
ఇతడికి లభించిన అనేక పురస్కారాలలో కొన్ని ముఖ్యమైనవి:
* 1981లో కర్ణాటక సంగీత నృత్య అకాడమీ వారి "కర్ణాటక కళాతిలక" 
* 1994లో కర్ణాటక ప్రభుత్వంచే శాంతల అవార్డు
* 1998లో కర్ణాటక ప్రభుత్వంచే రాజ్యోత్సవ ప్రశస్థి
* 2000లో కేంద్ర సంగీత నాటక అకాడమీ వారి సంగీత నాటక అకాడమీ అవార్డు
## మూలాలు

వర్గం:సంగీత నాటక అకాడమీ అవార్డు గ్రహీతలు
వర్గం:మరణ సంవత్సరం తప్పిపోయినవి
షాదీ ముబారక్ (సినిమా)

**షాదీ ముబారక్**, 2021లో విడుదలైన యూత్‌ఫుల్‌ ఎంటర్‌టైనర్‌ తెలుగు సినిమా. శ్రీ వెంకటేశ్వర క్రియేషన్స్ బ్యానర్ పై దిల్ రాజు, శిరీష్ నిర్మించగా, పద్మశ్రీ దర్శకత్వం వహించాడు. ‘షాదీ ముబారక్‌’ థియేటర్లలో 2021 మార్చి 5న, అమెజాన్‌ ప్రైమ్‌ ఓటీటీలో 2021 మార్చి 25న విడుదలైంది.

## క‌థ నేపథ్యం
సున్నిపెంట మాధ‌వ్‌ ( ‌సాగ‌ర్‌) ఆస్ట్రేలియా నుంచి ఇండియాకు పెళ్లి చూపుల కోసం వ‌స్తాడు. అత‌ని త‌ల్లిదండ్రులు చిన్న‌ప్పుడే చ‌నిపోవ‌డంతో పిన్ని బాబాయ్‌ల ద‌గ్గ‌రే హైదరాబాద్ లో పెరుగుతాడు‌. మాధ‌వ్ మాత్రం ఉద్యోగ్య రీత్యా ఆస్ట్రేలియాలో ఉంటాడు. ఇక్క‌డ అమ్మాయిని పెళ్లి చేసుకోవ‌డానికి మాధ‌వ్ పిన్ని బాబాయ్‌ ఓ మ్యారేజ్ బ్యూరోను సంప్రదిస్తారు‌. ఈ క్రమంలో ఆ మ్యారేజ్ బ్యూరోను నిర్వహించే మ‌హిళ (రాజ‌శ్రీనాయ‌ర్‌)కు కాలు బెణుకుతుంది. ఆమె పెళ్లి చూపుల‌కు మాధ‌వ్‌ను తీసుకెళ్ల‌డానికి వీలు లేకుండా పోతుంది. దాంతో ఆమె మాధ‌వ్‌ను పెళ్లి చూపుల‌కు తీసుకెళ్లే బాధ్య‌త‌ల‌ను త‌న కుమార్తె తుపాకుల స‌త్య‌భామ‌ (ద‌శ్యా ర‌ఘునాథ్‌)కు అప్ప‌గిస్తుంది. పుట్టిన‌రోజు అయిన‌ప్ప‌టికీ అమ్మ కోసం మాధ‌వ్‌ను మూడు పెళ్లి చూపుల‌కు తీసుకెళుతుంది స‌త్య‌భామ‌. ఈ ప్ర‌యాణంలో మాధ‌వ్, స‌త్య‌భామ‌ల‌కు ఒక‌రి గురించి ఒక‌రికి తెలిసే నిజాలేంటి? ఒక‌రిపై ఒక‌రు మ‌న‌సుప‌డ్డ‌ మాధ‌వ్‌, స‌త్య‌భామ ఎలా ఒక‌ట‌వుతారు? అనేదే సినిమా కథ.

## నటీనటులు \ సినిమాలోని పాత్ర పేరు
* సాగర్ - సున్నిపెంట మాధవ్ 
* దృష్ట్యా రఘునాథ్ - తుపాకుల సత్య భామ
* ఆర్జే హేమంత్ - దినేష్ బాబు 
* హేమ - హీరో తల్లిగా 
* బెనర్జీ - హీరో తండ్రిగా
* ప్రియదర్శిని రామ్ - హీరోయిన్ తండ్రి 
*రాజశ్రీ నాయర్- హీరోయిన్ తల్లి
* భద్రం - హీరో స్నేహితుడిగా 
* రాహుల్ రమకృష్ణ - ఆటో డ్రైవర్ గా
* మధునందన్‌
*అజయ్ ఘోష్ - సి.ఐ అజయ్
* శత్రు - శ్రీనివాసరావు
* అదితి మ్యాకాల్ - గోమతి

## సాంకేతిక వర్గం
*దర్శకత్వం: పద్మశ్రీ
*నిర్మాతలు: దిల్ రాజు, శిరీష్
*బ్యానర్: శ్రీ వెంకటేశ్వర క్రియేషన్స్
*సంగీతం: సునీల్ కశ్యప్
*సినిమాటోగ్రఫి: శ్రీకాంత్ నరోజ్
*ఎడిటింగ్: మధు చింతల
*కొరియోగ్రఫీ: భాను 
*ఎగ్జిక్యూటివ్ నిర్మాత: బండి రత్నకుమార్ 
*పాటలు: సుద్దాల అశోక్ తేజ, బాలాజీ, వనమాలి
*ఆర్ట్: నాని

## మూలాలు

వర్గం:2021 తెలుగు సినిమాలు
వర్గం:తెలుగు ప్రేమకథా సినిమాలు
కె.కళ్యాణసుందరం పిళ్ళై

**కుప్పయ్య కళ్యాణసుందరం పిళ్ళై** భరతనాట్య కళాకారుడు, నాట్య గురువు. 
## విశేషాలు
ఇతడు తమిళనాడు రాష్ట్రం, తంజావూరు జిల్లా తిరువిదైమరుదూరు గ్రామంలో 1932 మార్చి 1 గ్రామంలో ఒక సంప్రదాయ భరతనాట్య నట్టువనార్ల కుటుంబంలో జన్మించాడు. ఇతని ముందు ఏడు తరాల వారు నట్టువాంగం విద్యలో రాణించినవారే. ఇతడు భరతనాట్యాన్ని తన తండ్రి కుప్పయ్య పిళ్ళై వద్ద, తన అన్నయ్య టి.కె.మహాలింగం పిళ్ళై వద్ద, తన బావ గోవిందరాజ పిళ్ళై, అక్క కరుణాంబాళ్ వద్ద నేర్చుకున్నాడు. అభినయాన్ని తన తాల పంచాపకేశ నట్టువనార్ వద్ద అభ్యసించాడు. తన 6వయేట కుంభకోణంలోని కుంభేశ్వర ఆలయంతో తన తొలి నాట్యప్రదర్శన ఇచ్చాడు. 

ఇతడు తిరుకుట్రాల కురవంజి (వసంతవల్లి), శ్రీ అండాళ్, స్కందలీల, కృష్ణలీల, త్యాగబ్రహ్మాంజలి, పురందరవందన, జయ జయ కృష్ణ, భక్తి నృత్య, మహాత్మాంజలి, నందనార్ వంటి నృత్య రూపకాలకు నృత్యదర్శకత్వం వహించాడు. ఇతడు "నందనార్"ను 2002లో లాస్ ఏంజెల్స్‌లో ప్రదర్శించి మంచి ప్రశంసలను అందుకున్నాడు. చైనాలో జరిగిన ఇంటర్నేషనల్ ఆర్ట్స్ ఫెస్టివల్‌కు భారతదేశం తరఫున వెళ్ళిన 10మంది నాట్యకళాకారులకు నేతృత్వం వహించాడు. ఇతడు అమెరికా, ఆస్ట్రేలియా, కెనడా, ఐరోపా, ఇండోనేసియా, కొలంబియా, మెక్సికో, జపాన్, మలేసియా, సింగపూర్, నేపాల్ దేశాలలో జరిగిన నృత్యోత్సవాలలో పాల్గొన్నాడు. 

ఇతడు అనేక మందికి భరతనాట్యం నేర్పించాడు. వారిలో సుధా చంద్రశేఖర్, మాళవికా సరుక్కై, వాణి గణపతి, లతా పాద, ప్రీతి వారియర్, సునీతా పిళ్ళై, విజి ప్రకాష్, గౌరీ రావు, పద్మజా సురేష్ మొదలైన వారున్నారు. 

ఇతడు భరతనాట్యానికి చేసిన సేవలను గుర్తించి అనేక సంస్థలు అనేక పురస్కారాలను ప్రకటించాయి. సంగీత నాటక అకాడమీ అవార్డు, కళైమామణి పురస్కారం, మద్రాసు సంగీత అకాడమీ ఉత్తమ నాట్యాచార్య పురస్కారం మొదలైనవి వాటిలో కొన్ని. 

## మూలాలు

వర్గం:భరతనాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:నాట్యగురువులు
వర్గం:కళైమామణి పురస్కార గ్రహీతలు
వర్గం:జీవిస్తున్న ప్రజలు
ప్రకాష్ కోవెలమూడి

**ప్రకాష్ కోవెలమూడి**, భారతీయ సినిమా దర్శకుడు, స్క్రీన్ ప్లే రచయిత, నటుడు. 2004లో మార్నింగ్ రాగా సినిమాను రూపొందించి, ఆ సినిమాతో నటుడిగా బాలీవుడ్ సినిమారంగంలోకి అడుగుపెట్టాడు. 2004లో బొమ్మలాట అనే పిల్లల సినిమా తీశాడు. ఈ సినిమా 53వ జాతీయ చలన చిత్ర పురస్కారాలలో తెలుగులో ఉత్తమ చిత్రం అవార్డును అందుకుంది. 2011లో *[[అనగనగా ఓ ధీరుడు]]* అనే ఫాంటసీ సినిమా, 2019లో హిందీలో *జడ్జిమెంటల్ హై క్యా* అనే బ్లాక్ కామెడీ సినిమా తీశాడు.

## జీవిత విషయాలు
తెలుగు సినీ దర్శకుడు కె. రాఘవేంద్రరావు కుమారుడు, కోవెలమూడి సూర్యప్రకాశరావు మనవడైన ప్రకాష్ 1975, జూన్ 25న తెలంగాణ రాష్ట్ర రాజధాని హైదరాబాదులో జన్మించాడు. న్యూయార్క్ లోని లీ స్ట్రాస్‌బెర్గ్ థియేటర్ అండ్ ఫిల్మ్ ఇనిస్టిట్యూట్ లీ స్ట్రాస్‌బెర్గ్ థియేటర్ అండ్ ఫిల్మ్ ఇనిస్టిట్యూట్ లో చదువుకున్నాడు.

## సినిమారంగం
2002లో తెలుగులో వచ్చిన *[[నీతో]]* సినిమాలో తొలిసారిగా నటించిన ప్రకాష్,  ఆ తరువాత రాజమౌళి దర్శకత్వంలో ఒక ఫాంటసీ సినిమాలో హీరోగా నటించాలనుకున్నాడు, కాని ఆ సినిమా నిలిపివేయబడింది. *[[రాగం (సినిమా)|మార్నింగ్ రాగా]]* సినిమాలో నటించాడు. 2004లో *[[బొమ్మలాట (సినిమా)|బొమ్మలాట]]*, 2011లో *[[అనగనగా ఓ ధీరుడు]]*, సినిమాలు తీశాడు.

## సినిమాలు

; నటుడిగా

; దర్శకుడిగా

## అవార్డులు
* తెలుగులో ఉత్తమ చలన చిత్రానికి జాతీయ చలనచిత్ర పురస్కారం - *[[బొమ్మలాట (సినిమా)|బొమ్మలాట]]* (బొమ్మలతో ఆడుకోవడం) - 2006

## మూలాలు

వర్గం:1975 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:హిందీ సినిమా దర్శకులు
వర్గం:తమిళ సినిమా దర్శకులు
వర్గం:తెలుగు సినిమా నటులు
వర్గం:హాలీవుడ్ నటులు
వర్గం:హైదరాబాదు జిల్లా వ్యక్తులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
క్లైమాక్స్ (2021 సినిమా)

**క్లైమాక్స్** 2021లో విడుదలైన కామెడీ, సస్సెన్స్ థ్రిల్లర్ తెలుగు సినిమా. కరుణాకర్ రెడ్డి, రాజేశ్వరరెడ్డి సంయుక్తంగా నిర్మించిన ఈ చిత్రానికి భవానీ శంకర్‌ దర్శకత్వం వహించాడు. ఈ సినిమా 2021, మార్చి 5న విడుదలైంది.

## కథ నేపథ్యం
విజయ్ మోడీ (రాజేంద్ర ప్రసాద్) అనే వ్యక్తి పచ్చి అవకాశవాది. ఎలాంటి అడ్డదారులు తొక్కైనా సరే జీవితంలో పైకి రావాలనుకొంటాడు. ఓ మంత్రికి బినామీగా కూడా వ్యవహరిస్తుంటాడు. బ్యాంకుల నుంచి వేల కోట్లు రుణాలు తీసుకొని పెద్ద పారిశ్రామిక వేత్తగా ఎదుగుతాడు. పాపులారిటీ కోసం టీవీ షోలు చేస్తాడు. సినిమాలు నిర్మిస్తాడు. చివరకు విజయ్ మోడీ అప్పులపాలవుతాడు. ఓ దశలో దారుణ హత్యకు గురవుతాడు.ఈ హత్య చేసింది ఎవరు? ఈ మర్డర్ మిస్టరీని ఎలా ఛేదించారు? అనే ప్రశ్నలకు సమాధానమే ఈ సినిమా కథ.

## సాంకేతిక వర్గం
*దర్శకత్వం: భవాని శంకర్ కే
*నిర్మాతలు: రాజేశ్వర్ రెడ్డి, కరుణాకర్ రెడ్డి
*సంగీతం: రాజేష్, నిద్వాన
*ఛాయాగ్రహణం: రవి కుమార్ నీర్ల
*ఆర్ట్ డైరెక్టర్: రాజ్ కుమార్, రవి (ముంబై)
*ఎడిటర్: బ‌స్వా పైడిరెడ్డి
*కొరియోగ్రఫీ: ప్రేమ్ రక్షిత్
*నిర్మాణం: కైపాస్ ఫిల్మ్ ప్రొడక్షన్ హౌస్

## నటీనటులు \ సినిమాలోని పాత్ర పేరు
*రాజేంద్రప్రసాద్ - విజయ్ మోడీ 
*సాషాసింగ్ - భవ్య
*నాగరాజు - మోడీ పీఏ
*శ్రీరెడ్డి
*పృథ్వీ 
*శివశంకర్ మాస్టర్
*రమేష్
* ఐరేని మురళీధర్ గౌడ్

## మూలాలు

వర్గం:2021 తెలుగు సినిమాలు
వర్గం:రాజేంద్ర ప్రసాద్ నటించిన సినిమాలు
వర్గం:తెలుగు హాస్య సినిమాలు
వర్గం:తెలుగు థ్రిల్లర్ సినిమాలు
భుజ్‌: ది ప్రైడ్ ఆఫ్ ఇండియా

**భుజ్‌: ది ప్రైడ్‌ ఆఫ్‌ ఇండియా** అనేది 1971 భారత, పాకిస్థాన్‌ మధ్య జరిగియన యుద్ధం నేపథ్యంలో తెరకేక్కిన హిందీ సినిమా. అజయ్ దేవ్‌గణ్ హీరోగా టీ సిరీస్‌ నిర్మిస్తున్న ఈ చిత్రానికి శివ్ రావెల్ దర్శకత్వం వహిస్తున్నాడు. ఈ చిత్రంలో సంజయ్ దత్, సోనాక్షి సిన్హా, నోరా ఫతేహీ, రానా దగ్గుబాటి, శరద్‌ఖేల్కర్‌ కీలకపాత్రల్లో నటిస్తున్నారు.ఈ సినిమా ట్రైల‌ర్ 12 జులై 2021న విడుదలైంది.

## నటీనటులు \ సినిమాలోని పాత్ర పేరు
* అజయ్ దేవ్‌గణ్ - స్క్వాడ్రన్‌ లీడర్‌ విజయ్‌ కర్ణిక్‌
* సంజయ్ దత్ - భారత ఆర్మీ 
* సోనాక్షి సిన్హా - సుందేర్బెన్ జేతా మధారపర్య
* నోరా ఫతేహీ - హీనా రెహ్మాన్ 
* శరద్‌ఖేల్కర్ - రఘువీర్ రైనా 
* అమ్మీ విర్క్ - బబ్బర్ సింగ్ గిల్ 
* ప్రణీత సుభాష్ - మిష ఉపేద్కర్ 
* మహేష్ శెట్టి - లక్ష్మణ్ కార్నిక్
* మోనాజిర్ ఖాన్ - అనురాగ్ త్రిపాఠి 
* జై పటేల్ - శ్రీనివాసన్ నాయుడు 
* ఇహన దిల్లోన్
*నవ్ని పరిహార్
* పవన్ శంకర్

## మూలాలు

వర్గం:2021 సినిమాలు
ఆనంద్ రంగ

**ఆనంద్ రంగ**, తెలుగు సినిమా దర్శకుడు. 2009లో ఓయ్ సినిమాకు దర్శకత్వం వహించాడు.

## జీవిత విషయాలు
ఆనంద్ రంగ 1975, మే 23న తెలంగాణ రాష్ట్ర రాజధాని హైదరాబాదులో పుట్టి పెరిగాడు. కంప్యూటర్ ఇంజనీరింగ్ పూర్తిచేసిన తరువాత, చెన్నైలోని తమిళనాడు ఫిల్మ్ & టెలివిజన్ ఇన్స్టిట్యూట్ నుండి డైరెక్షన్ & స్క్రీన్ ప్లే రైటింగ్ లో డిప్లొమా చేశాడు. 1999, డిసెంబరు 31న నిర్మాత డి. సురేష్ బాబును కలిసి, సురేష్ ప్రొడక్షన్స్ సంస్థలో అసోసియేట్ డైరెక్టర్ గా చేరాడు. ఫిల్మ్ ఇన్సిట్యూట్ లో బ్యాచ్ మేట్ అయిన బొమ్మరిల్లు భాస్కర్ తన మొదటి చిత్రానికి దర్శకత్వం వహిస్తున్నప్పుడు, ఆనంద్ రంగ అతనితో కలిసి పనిచేశాడు. బొమ్మరిల్లు సినిమా షూటింగ్ సందర్భంగా ఆనంద్ రంగ, సిద్ధార్థ్‌ను కలిసి తన కథ వినిపించి, సిద్ధార్థ్ హీరోగా ఓయ్! సినిమా తీశాడు.

తెలుగు సినిమా డబ్బింగ్ ఆర్టిస్ట్ సౌమ్యశర్మతో ఆనంద్ రంగ వివాహం జరిగింది.

## సినిమాలు
సినిమారంగంలో 10 సంవత్సరాల అనుభవం ఉన్న ఆనంద్ రంగ, సినిమా నిర్మాణంలో అనుభవం గడించాడు.

**దర్శకుడు:** *[[ఓయ్!]]* (తెలుగు) (2009)

**చీఫ్ అసోసియేట్ డైరెక్టర్:** *[[బొమ్మరిల్లు (2006 సినిమా)|బొమ్మరిల్లు]]* (2006)

**అసోసియేట్ డైరెక్టర్:** *[[నీకు నేను నాకు నువ్వు]]* (2003), *[[జెమిని]]* (2002), *[[నువ్వు లేక నేను లేను]]* (2001), *[[జయం మనదేరా (2000 సినిమా)|జయం మనదేరా]]* (2000).

**పాటల దర్శకత్వం, అదనపు స్క్రీన్ ప్లే, ఎగ్జిక్యూటివ్ ప్రొడ్యూసర్:** *[[కాదలి]]* (2017)

**ప్రత్యేక కృతజ్ఞతలు:** *[[శ్రీరస్తు శుభమస్తు (2016)|శ్రీరస్తు శుభమస్తు]]* (2016), *[[మోసగాళ్లకు మోసగాడు (2015 సినిమా)|మోసగాళ్ళకు మోసగాడు]]* (2015), *[[దూసుకెళ్తా]]* (2013), *[[సోలో]]* (2011), *[[ఆరెంజ్ (సినిమా)|ఆరెంజ్]]* (2010), *[[గాయం-2]]* (2010), *[[పరుగు (సినిమా)|పరుగు]]* (2008).

## నిర్మాతగా
2001లో *[[ఇట్లు శ్రావణి సుబ్రమణ్యం]]* సినిమా నిర్మించిన *శేషురెడ్డి*తో కలిసి ఆనంద్ రంగ 'రాండమ్ థాట్స్' అనే ప్రొడక్షన్ హౌస్ ను ప్రారంభించి *పొగ* (2014), *డికె బోస్* (2015) అనే రెండు సినిమాలను నిర్మించాడు.

## మూలాలు

## బయటి లింకులు
* 

వర్గం:1975 జననాలు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా నిర్మాతలు
వర్గం:హైదరాబాదు జిల్లా సినిమా రచయితలు
విజయలక్ష్మి ఆర్ట్ పిక్చర్స్

**విజయలక్ష్మి ఆర్ట్ పిక్చర్స్** ( ఆంగ్లం: **Vijayalakshmi Art Pictures) భారతీయ చలన చిత్ర నిర్మాణ సంస్థ.**  నిర్మాత టి. త్రివిక్రమ రావు యాజమాన్యంలో ప్రారంభించబడింది.  

## చిత్ర నిర్మాణం

## మూలాలు
 

## బాహ్య లింకులు
*
అహిషోర్ సాల్మన్

**అహిషోర్‌ సాల్మన్‌** భారతదేశానికి చెందిన సినీ రచయిత, దర్శకుడు. ఆయన కర్నూలులో బి.కామ్ పూర్తి చేసిన అనంతరం, పూణే లోని ఇంటర్నేషనల్ స్కూల్ అఫ్ బిజినెస్ అండ్ మీడియా నుండి మాస్ కమ్యూనికేషన్ కోర్స్ పూర్తి చేశాడు.

## సినీ ప్రస్థానం
అహిషోర్‌ సాల్మన్‌ హిందీ చిత్రాలు 'పాప్', 'రోగ్' లకు సహాయ దర్శకుడుగా పనిచేశాడు. 'డర్నా జరూరీ హై' చిత్రానికి ముఖ్య సహాయ దర్శకుడుగా పనిచేశాడు. అహిషోర్‌ సాల్మన్‌ 2013లో "జాన్ డే" హిందీ చిత్రానికి తొలిసారి దర్శకత్వం వహించాడు. ఆయన 2016లో తెలుగులో వచ్చిన ‘ఊపిరి’ చిత్రానికి సహ రచయితగా, 2019 లో వచ్చిన "మహర్షి" సినిమాకు రచయితగా పనిచేశాడు. నాగార్జున హీరోగా 2021లో వచ్చిన ‘వైల్డ్‌ డాగ్‌’ చిత్రానికి దర్శకత్వం వహించాడు.

## పని చేసిన చిత్రాలు

## మూలాలు

వర్గం:1979 జననాలు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:కర్నూలు జిల్లా వ్యక్తులు
వర్గం:కర్నూలు జిల్లా సినిమా దర్శకులు
వర్గం:కర్నూలు జిల్లా సినిమా రచయితలు